Pooperačné Komplikácie po Zlomenine Členka: Bolestivé Prsty a Trpnutie Priehlavku
Dobry den, som po operácii triestivej zlomenine clenka 8 tyzdnov. trpne mi priehlavok nohy, a mám bolestivé prsty. je to normálne,?
Dobrý deň,
ďakujeme za Vašu otázku.
Na úľavu od bolesti je možné použiť gél s obsahom
diklofenaku.
Používa sa na lokálnu symptomatickú liečbu bolesti a zápalu pri poranení šliach, väzov, svalov a kĺbov, spôsobených napr. vytknutím, natiahnutím a pomliaždením. Liek sa nanáša na postihnuté miesto 3-4x denne.
Žiaľ v našej kompetencii nie je možné posúdiť, či Vaše ťažkosti súvisia s operáciou a či ide o bežný jav. Dĺžka liečby zlomeniny je vysoko individuálna a závisí od mnohých faktorov. Keďže nemám žiadne informácie o miere poškodenia kosti a okolitých tkanív, nedokážem sa k danej otázke adekvátne vyjadriť. Z tohto dôvodu odporúčam konzultovať priebeh liečby predovšetkým s ošetrujúcim lekárom, ktorému sú dané informácie známe.
Prajem skorú úľavu od ťažkostí.
S pozdravom
Mgr. Emma Halás Haluščíková